امریکا قوشمه ایالتلری تشقی ایشلر وزیری مایک پمپیئو بیلن قطر مدافعه وزیری خالد بن محمد العطیه اورته سیده پایتخت واشنگتنده بولیب اوتگن اوچره شووده اوز ارا و منطقه مناسبتلری قولگه آلینگن.
وزیرلیک سوزچیسی هدر ناور تامانیدن بیریلگن یازمه بیاناتده، پمپیئو بیلن عین دمده باش وزیر اورینباسرلیگینی آلیب بارگن عطیه نینگ امریکا قوشمه ایالتلری تشقی ایشلر وزیرلیگیده اوچره شگن لیکلری بیلدیریلدی.
پمپیئو بیلن عطیه، ایککی مملکت اورته سیده گی کوچلی مناسبت نینگ دوام ایتیشی و منطقه ده خوفسیزلیک و برقرارلیک نینگ تامین ایتیلیشی مشترک منفعتلری ایکن لیگینی اورغوله گنلر.
مذکور اوچره شووده، کورفز همکارلیک کینگشی دایره سیده بیر اورته شرق اتفاقی گه ییتیب باریش اوچون فعالیت آلیب باریش نینگ اهمیتی گه تماس ایتیلگن.
پمپیئو بیلن عطیه اورته سیده گی ملاقاتده، عیندمده امریکا قوشمه ایالتلری نینگ قطرده گی العدیده قونلغه سینی کینگه یتیریش فعالیتلری و امریکا قوشمه ایالتلری – قطر ستراتیژیک دیالوگ جلسه سی بوییچه سونگی وضعیت قولگه آلینگن لیگی معلوم قیلیندی.
قطرلیک وزیر توناون کونی ایسه امریکا قوشمه ایالتلری مدافعه وزیری جمیس ماتیس بیلن مدافعه وزیرلیگی پینتاگونده اوچره شگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
